- Hindi News
- National
- टिब्बी को नपा का दर्जा देने सहित विभिन्न समस्याएं हल करने की मांग, ज्ञापन दिया
टिब्बी को नपा का दर्जा देने सहित विभिन्न समस्याएं हल करने की मांग, ज्ञापन दिया
टिब्बी| टिब्बीको नगरपालिका का दर्जा दिलाने सहित विभिन्न मांगों को लेकर अंबेडकर नवयुवक संघ के सदस्यों ने गुरुवार को एसडीएम को सीएम के नाम ज्ञापन सौंपा। अध्यक्ष भोला सिंह बाजीगर के नेतृत्व में सौंपे ज्ञापन में बताया कि राजस्थान के एकमात्र उपखंड मुख्यालय टिब्बी को नगरपालिका का दर्जा देने, टिब्बी ब्लॉक की 30 ग्राम पंचायतों के ग्रामीणों को आजादी के बाद भी आवासीय भूखंड के पट्टे जारी नहीं होने से उनको मलिकाना हक नहीं मिलने पर सरकार की योजनाओं के लाभ से वंचित होने से भारी परेशानियों का सामना करना पड़ रहा हैं। टिब्बी में प्रतिवर्ष दमकल व्यवस्था नहीं होने से किसानों की पक्की पकाई फसल उसकी आंखें के सामने स्वाह हो जाती है। इसके साथ किसान को जन धन की हानि का भी सामना करने को मजबूर होना पड़ रहा हैं। कस्बे के सामुदायिक स्वास्थ्य केंद्र मे लंबे समय से चिकित्सकों के तीन रिक्त पदों सहित करीब एक दर्जन रिक्त पद पड़े हैं। इससे आपातकालीन स्थिति में रोगियों को हनुमानगढ़ जिला अस्पताल के लिए रेफर कर दिया जाता हैं। इससे लोगों को परेशानी का सामना करना पड़ रहा है। कार्यकर्ताओं ने व्याप्त समस्याओं के जल्द समाधान की मांग की हैं। इस मौके पर कुलवंत सुथार, नरसी, मक्खन सिंह, दलीप बिरट, कालूराम, रमनप्रीत, जसविंद्र सिंह, गुरदेव सिंह, अजय, राज सिंह, दीपाराम, पवन कुमार आदि मौजूद थे।
tgl_Latn sot_Latn hin_Deva hin_Deva hin_Deva